rejauldu/bengali-wikipedia huggingface dataset:
হ্যামিল্টন নিউজিল্যান্ডের উত্তর দ্বীপের একটি অন্তর্দেশীয় শহর। ওয়াইকাটো নদীর তীরে অবস্থিত, এটি ওয়াইকাটো অঞ্চলের আসন এবং সবচেয়ে জনবহুল শহর। এটি ১,৭৮,৫০০ জন আঞ্চলিক জনসংখ্যার সঙ্গে দেশের চতুর্থ সর্বাধিক জনবহুল শহর। প্রায় ১১০ বর্গকিমি (৪২ বর্গ মাইল) ভূমি এলাকা জুড়ে বিস্তৃত হ্যামিল্টন হল হ্যামিল্টন শহুরে এলাকার অংশ, যা নগুয়াওয়াহিয়া, তে আওয়ামুতু ও কেমব্রিজের নিকটবর্তী শহরগুলিকেও অন্তর্ভুক্ত করে।  যে এলাকাটি এখন শহর দ্বারা আচ্ছাদিত রয়েছে, সেটি মূলত কিরিকিরিরো সহ বেশ কয়েকটি মাওরি গ্রামের স্থান ছিল, যেখান থেকে শহরটির মাওরি নাম নেওয়া হয়েছে। ইংরেজ বসতি স্থাপনকারীরা আসার সময়, ওয়াইকাটো নদীর তীরে অবস্থিত এই গ্রামগুলির বেশিরভাগই ওয়াইকাটো আক্রমণ ও ক্রাউন কর্তৃক জমি বাজেয়াপ্ত করার (রাউপাতু) ফলে পরিত্যক্ত হয়ে যায়।  প্রারম্ভিকসময়ের একটি কৃষি সেবা কেন্দ্র, হ্যামিল্টনের এখন বৈচিত্র্যময় অর্থনীতি রয়েছে এবং পুকেকোহে ও অকল্যান্ডের পরে নিউজিল্যান্ডের তৃতীয় দ্রুততম বর্ধনশীল শহুরে এলাকা। হ্যামিল্টন গার্ডেন হল এই অঞ্চলের সবচেয়ে জনপ্রিয় পর্যটন আকর্ষণ। শিক্ষা ও গবেষণা এবং উন্নয়ন হ্যামিল্টনের অর্থনীতিতে একটি গুরুত্বপূর্ণ ভূমিকা পালন করে, কারণ শহরটি প্রায় ৪০,০০০ জন তৃতীয় শ্রেণীর ছাত্র ও ১,০০০ জন পিএইচডি-যোগ্য বিজ্ঞানীদের আবাসস্থল।  জনসংখ্যা হ্যামিল্টন নগর এলাকার ১,৭৮,৫০০ জন জনসংখ্যা ও আঞ্চলিক কর্তৃপক্ষের জন্য ১,৭৮,৫০০ জনসংখ্যার (জুন, ২০২১) সঙ্গে বার্ষিক বৃদ্ধি পাচ্ছে। শহুরে এলাকা ও আঞ্চলিক কর্তৃপক্ষ হল নিউজিল্যান্ডের জনসংখ্যার যথাক্রমে ৩.৫ শতাংশ ও ৩.৫ শতাংশের আবাসস্থল।  তথ্যসূত্র  বিষয়শ্রেণী:হ্যামিল্টন, নিউজিল্যান্ড বিষয়শ্রেণী:ওয়াইকাটোর জনবহুল স্থান বিষয়শ্রেণী:নিউজিল্যান্ডের আঞ্চলিক কর্তৃপক্ষ
কর্নেল স্যামুয়েল রিচার্ড টিকেল (১৯ আগস্ট, ১৮১১ - ২০ এপ্রিল, ১৮৭৫) একজন ব্রিটিশ সেনা কর্মকর্তা, চিত্রশিল্পী ও পক্ষীবিদ। তার প্রধান কর্মক্ষেত্র ছিল ভারত ও বার্মায় (তৎকালীন মায়ানমার)।   সংক্ষিপ্ত জীবনী   টিকেল ভারতের কটকে জন্মগ্রহণ করেন। ইংল্যান্ডে পড়াশোনা শেষ করে তিনি ভারতে ফিরে আসেন এবং উনিশ বছর বয়সে বেঙ্গল নেটিভ ইনফ্যান্ট্রিতে যোগদান করেন। ১৯৪০ সাল পর্যন্ত তিনি বাংলায় অবস্থান করেন। পরবর্তীতে তাকে ব্রায়ান হজসনের রক্ষীবাহিনীর প্রধান করে কাঠমুন্ডুতে প্রেরণ করা হয়। ১৯৪৩ সালে তিনি বাংলায় ফেরৎ আসেন। ১৯৪৭ সালে তাকে ক্যাপ্টেন পদমর্যাদা দিয়ে মায়ানমারে পাঠানো হয়।  ভারতে অবস্থানকালে তিনি সেখানকার স্তন্যপায়ী ও পাখি সম্পর্কে গুরুত্বপূর্ণ অবদান রাখেন। পর্যবেক্ষণ ও নমুনা সংগ্রহের মাধ্যমে তিনি সে অঞ্চলের জীববৈচিত্র্য সম্পর্কে নতুন নতুন মূল্যবান তথ্য আবিষ্কার করেন। জার্নাল অফ দ্য এশিয়াটিক সোসাইটি অফ বেঙ্গল- এর ১৭তম খণ্ডে তিনি মূল্যবান অবদান রাখেন। ১৮তম খণ্ডে তিনি বার্মা সম্পর্কে একটি রিপোর্ট লেখেন। তিনি অর্নিথগনমোন ও ওল্ড লগ এই দুই ছদ্মনামে লিখতেন।  ১৮৬৫ সালে তিনি অবসর গ্রহণ করেন এবং চ্যানেল দ্বীপপুঞ্জে স্থায়ী হন। ১৮৭০ সালে চোখের প্রদাহে তিনি তার দৃষ্টিশক্তি হারান। ইলাস্ট্রেশন অফ ইন্ডিয়ান অর্নিথোলজি নামক একটি বইয়ের উপর তিনি কাজ করছিলেন, দৃষ্টিশক্তি হারানোর ফলে তার এ কাজ বন্ধ হয়ে যায়। মৃত্যুর আগে তার এ অসমাপ্ত কাজটি তিনি জ্যুলজিক্যাল সোসাইটি অব লন্ডনে দান করে যান। চেল্টেনহ্যামে ১৮৭৫ সালে তিনি মৃত্যুবরণ করেন।   প্রজাতিসমূহ   কয়েক প্রজাতির নাম টিকেলের নামে রাখা হয়েছে। প্রজাতিগুলো হল:  টিকেলের বাদামি ধনেশ, Anorrhinus tickelli  টিকেলের দামা, Turdus unicolor  টিকেলের ফুলঝুরি, Dicaeum erythrorhynchos  টিকেলের পাতাফুটকি, Phylloscopus affinis একটি প্রজাতির নাম তার স্ত্রীর নামে রাখা হয়েছে:  টিকেলের নীলচুটকি, Cyornis tickelliae   তথ্যসূত্র   বিষয়শ্রেণী:১৮১১-এ জন্ম বিষয়শ্রেণী:১৮৭৫-এ মৃত্যু বিষয়শ্রেণী:ইংরেজ পক্ষিবিজ্ঞানী বিষয়শ্রেণী:পক্ষিবিজ্ঞানী বিষয়শ্রেণী:ব্রিটিশ ভারতীয় সেনা কর্মকর্তা বিষয়শ্রেণী:ব্রিটিশ ইস্ট ইন্ডিয়া কোম্পানি আর্মি অফিসার বিষয়শ্রেণী:ব্রিটিশ পক্ষিবিজ্ঞানী
হেকাটিয়াস অব মিলেটাস (;Named after the Greek goddess Hecate আনু. খ্রিষ্টপূর্ব ৫৫০ - আনু. খ্রিষ্টপূর্ব ৪৭৬Livius: Hecataeus of Miletus, Jona Lendering), ছিলেন প্রাচীন গ্রিসের একজন ইতিহাসবেত্তা। তিনি হলেন গ্রিসের প্রথম পরিচিত ইতিহাসবিদ সে সময় তিনি অনেক তথ্য প্রদান করেন।তার লেখা গ্রন্ত্যটির নাম গেস্পেরিওডস। বিপুল রচনা কর্মের জন্য তাকে ভূগোলের জনক বলা হয়। তিনি বিভিন্ন অঞ্চলের তথ্য প্রদান করেন। , এবং প্রথমদিকের ধ্রুপদী লেখকদের মধ্যে সেলটিক জনগোষ্ঠীর অন্যতম উল্লেখযোগ্য ব্যক্তি।   কাজ  thumb|right|280px|হেকাটিয়াস অঙ্কিত মানচিত্র (পুন:অঙ্কিত)। Περίοδος γῆς (পৃথিবীকে বৃত্তাকারে ভ্রমণ - "Travels round the Earth" বা, "বিশ্ব জরিপ - "World Survey) শিরোনামে দুটি বই লিখেছেন তিনি।   সংশয়তা    তথ্যসূত্র    উৎস      বহিঃসংযোগ    Iranica: article on Hecataeus of Miletus, bibliography  Hecataei Milesii Fragmenta: Scylacis Caryandensis Periplus 1831 edition of Hecateus fragments from Google Books  বিষয়শ্রেণী:Early Greek historians বিষয়শ্রেণী:Ancient Greek mythographers বিষয়শ্রেণী:Ancient Greek geographers বিষয়শ্রেণী:Historians from ancient Anatolia বিষয়শ্রেণী:Ancient Milesians বিষয়শ্রেণী:খ্রিস্টপূর্ব ৬ষ্ঠ শতাব্দীর গ্রিক ব্যক্তি বিষয়শ্রেণী:5th-century BC Greek people বিষয়শ্রেণী:5th-century BC historians বিষয়শ্রেণী:খ্রিষ্টপূর্ব ৫৫০-এ জন্ম বিষয়শ্রেণী:খ্রিষ্টপূর্ব ৪৭৬-এ মৃত্যু বিষয়শ্রেণী:ভূগোলবিদ বিষয়শ্রেণী:খ্রিস্টপূর্ব ৫ম শতাব্দীর গ্রিক ব্যক্তি বিষয়শ্রেণী:খ্রিস্টপূর্ব ৫ম শতাব্দীর ইতিহাসবিদ
জম্মু ও কাশ্মীরের ইতিহাসে মানবাধিকার লঙ্ঘন এবং কিছু গণহত্যা নিচে তালিকাভুক্ত করা হলো। ১৮৬৫ ডোগরা শাসন ১৮৬৫ জালদাগর গণহত্যা ১৯৩১ ডোগরা শাসন ১৯৩১ কাশ্মীর আন্দোলন ১৯৪৭ ভারতের বিভাজন ১৯৪৭ জম্মু গণহত্যা ১৯৪৭-১৯৪৮ রাজৌরি গণহত্যা ১৯৪৭ মিরপুর গণহত্যা  ১৯৮০-এর দশক  কাশ্মীরি মুসলমান ১৯৮৬ কাশ্মীর দাঙ্গা ১৯৯০ ভারতীয় নিরাপত্তা বাহিনী গাওকাদাল গণহত্যা  হান্দওয়ারা গণহত্যা জাকুরা ও তেঙ্গপোরা গণহত্যা হাওল গণহত্যা ১৯৯৩ ভারতীয় নিরাপত্তা বাহিনী বিজবেহারা গণহত্যা সোপোর গণহত্যা ১৯৯৩ লাল চৌক অগ্নিকাণ্ড ১৯৯৪ ভারতীয় নিরাপত্তা বাহিনী কুপওয়ারা গণহত্যা ১৯৯৫ সন্ত্রাসবাদী ১৯৯৫ পশ্চিমা পর্যটক অপহরণ ১৯৯৭ সন্ত্রাসবাদী ১৯৯৭ সংগ্রামপুরা গণহত্যা ১৯৯৮ সন্ত্রাসবাদী ১৯৯৮ ওয়ান্ধামা গণহত্যা ১৯৯৮ প্রানকোট গণহত্যা ১৯৯৮ চাপনারি গণহত্যা ২০০০ সন্ত্রাসবাদী ২০০০ অমরনাথ তীর্থযাত্রী হত্যাকাণ্ড  অনির্ধারিত  চিট্টিসিংপোরা গণহত্যা ২০০১ সন্ত্রাসবাদী ২০০১ অমরনাথ তীর্থযাত্রী হত্যাকাণ্ড ২০০১ কিশ্তওয়ার গণহত্যা ২০০১ কোট চরওয়াল গণহত্যা ২০০২ সন্ত্রাসবাদী ২০০২ অমরনাথ তীর্থযাত্রী গণহত্যা ২০০২ কাসিম নগর গণহত্যা ২০০২ কালুচক গণহত্যা ২০০২ রঘুনাথ মন্দির জঙ্গি হামলা ২০০৩ সন্ত্রাসবাদী ২০০৩ নদীমার্গ গণহত্যা ২০০৪ সন্ত্রাসবাদী ২০০৪ তেলি কথা গণহত্যা ২০০৬ সন্ত্রাসবাদী ২০০৬ ডোডা গণহত্যা ২০১৭ সন্ত্রাসবাদী  ২০১৭ অমরনাথ যাত্রা হামলা ২০১৯ সন্ত্রাসবাদী  ২০১৯ কুলগাম গণহত্যা ২০২৫ সন্ত্রাসবাদী ২০২৫ পহেলগাঁও হামলা আরও দেখুন জম্মু ও কাশ্মীরে মানবাধিকার লঙ্ঘন কাশ্মীর সংঘাতে ধর্ষণ তথ্যসূত্র  বিষয়শ্রেণী:জম্মু ও কাশ্মীরে হত্যাকাণ্ড বিষয়শ্রেণী:জম্মু ও কাশ্মীর-সংক্রান্ত তালিকা
সংযুক্তা হেগড়ে (জন্ম: ১৭ জুলাই ১৯৯৮) একজন ভারতীয় অভিনেত্রী, যিনি মূলত দক্ষিণ ভারতীয় চলচ্চিত্রে অভিনয় করে থাকেন। রক্ষিত শেঠির বিপরীতে রিশব শেঠি পরিচালিত কিরিক পার্টি-তে অভিনয়ের মাধ্যমে চলচ্চিত্রে আত্মপ্রকাশ করেন তিনি। আর্য নামের চরিত্রে অভিনয়ের জন্য তিনি শ্রেষ্ঠ সহযোগী অভিনেত্রী বিভাগে ফিল্মফেয়ার পুরস্কার - কন্নড় অর্জন করেছিলেন।  তিনি এমটিভি রোডিজ, বিগ বস কন্নড় (২০১৭) এবং এমটিভি স্প্লিটসভিলায় অংশ নিয়েছিলেন, যেখানে তিনি প্রথম রানার-আপ (২০১৮) হিসাবে প্রতিযোগিতা শেষ করেছিলেন।   প্রারম্ভিক এবং ব্যক্তিগত জীবন  সংযুক্তা এস হেগড়ের জন্ম হয়েছিল এক হিন্দু হাব্যাকা ব্রাহ্মণ পিতা এবং বেঙ্গালুরুর ক্যাথলিক মায়ের কাছে। তারা উত্তর কন্নড় জেলার একটি স্থান কেলগিনামনের অধিবাসী। তিনি সেন্ট পল'স ইংলিশ স্কুল থেকে বিদ্যালয়ের পাঠ সম্পন্ন করেছিলেন। তিনি নাচ এবং অভিনয় চালিয়ে যাওয়ার জন্য শ্রী ভগবান মহাবীর জৈন কলেজের বিএ মনোবিজ্ঞান এবং সাংবাদিকতায় ডিগ্রি কোর্স বন্ধ করে দিয়েছিলেন।   কর্মজীবন  ২০১৬ সালে ১৮ বছর বয়সী হেগড়েকে রক্ষিত শেঠির কৌতুক-নাট্যধর্মী চলচ্চিত্র কিরিক পার্টি-তে একটি সমরুপ সদৃশ নারীর মুখ্য চরিত্রে অভিনয় করানো হয়েছিল। তার ফেসবুক প্রোফাইলে মুগ্ধ হয়ে নির্মাতারা তাকে অডিশনের জন্য ডেকেছিলেন, যা তিনি পরবর্তীকালে প্রকাশ করেছিলেন। চলচ্চিত্রটি সমালোচকদের প্রশংসা পেয়েছিল এবং বাণিজ্যিকভাবে সফলতা লাভ করেছিল।  ২০১৬ সালে হেগডে আপাতবাস্তব টেলিভিশন অনুষ্ঠান এমটিভি রোডিজ-এর প্রতিযোগী হিসাবে উপস্থিত হয়েছিলেন। তিনি বলেছিলেন যে, অনুষ্ঠানটির অংশ হওয়া তার শৈশবের স্বপ্ন ছিল। ২০১৭ সালে তিনি বিগ বস কন্নড়-এ অংশ নিয়েছিলেন এবং ৫৮তম দিনে অতিথি প্রবেশকারী হিসাবে প্রবেশ করেছিলেন। তবে সহ-প্রতিযোগী সমীর আচার্যকে শারীরিকভাবে লাঞ্ছিত করার জন্য ৬৬তম দিনে তাকে নির্গত করা হয়েছিল।  ২০১৮ সালের অক্টোবরে হেগড়ে এমটিভি স্প্লিটসভিলার একাদশ মরসুমে ওয়াইল্ড কার্ড প্রবেশকারী হিসাবে প্রবেশ করেছিলেন।   চলচ্চিত্রের তালিকা  + চাবি এখনও মুক্তি না পাওয়া চলচ্চিত্রগুলি বোঝায়  বছর শিরোনাম ভূমিকা ভাষা পরিচালক মন্তব্য  ২০১৬ কিরিক পার্টি আর্য কন্নড় রিশব শেঠি কন্নড় অভিষেক চলচ্চিত্র  শ্রেষ্ঠ সহযোগী অভিনেত্রী বিভাগে ফিল্মফেয়ার পুরস্কার - কন্নড় ২০১৭ কলেজ কুমার কীর্তি সন্তু ২০১৮ কিরাক পার্টি সত্যা তেলুগু শরণ কোপিসেট্টি তেলুগু অভিষেক চলচ্চিত্র ২০১৯ ওয়াচম্যান আনিতা তামিল এ.এল. বিজয় তামিল অভিষেক চলচ্চিত্র ওম্মে নিশশব্দ ওম্মে যুদ্ধা বধির মেয়ে কন্নড় শ্রীনাগ কোমালি নিকিতা কৃষ্ণমূর্তি তামিল প্রদীপ রাঙ্গনাথন পাপ্পী রম্যা নট্টু দেব ২০২০ থেল  হরিকুমার নির্মাণাধীন থুরথু নির্গমন  কন্নড় হেমন্ত কুমার নির্মাণ পরবর্তী   টেলিভিশন   বছর নাম ভূমিকা চ্যানেল মন্তব্য সূত্র ২০১৭ এমটিভি রোডিজ ১৫ প্রতিযোগী এমটিভি ভারত বিগ বস কন্নড় ৫ কালার্স কন্নড় নির্গত, ৬৬তম দিন ২০১৮ এমটিভি স্প্লিটসভিলা ১১ এমটিভি ভারত ওয়াইল্ড কার্ড প্রবেশিকা চূড়ান্ত প্রতিযোগী   তথ্যসূত্র    বহিঃসংযোগ     বিষয়শ্রেণী:বিগ বস কন্নড় প্রতিযোগী বিষয়শ্রেণী:এমটিভি রোডিসের প্রতিযোগী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:জীবিত ব্যক্তি বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৯৮-এ জন্ম বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী
thumb|বর্তমান ইকুয়েডরের মানচিত্রে ভালদিভিয়া-সংস্কৃতির কেন্দ্রগুলির অবস্থান  চাভিন সংস্কৃতি যদি এক অর্থে কারাল-সুপে সভ্যতার উত্তরাধিকার বহন করে থাকে, লাস ভেগাস সংস্কৃতির সরাসরি উত্তরাধিকার বর্তায় ভালদিভিয়া সংস্কৃতির উপর। তবে এই দুই প্রাচীন সংস্কৃতি সময়ের হিসেবে পরস্পর সরাসরি যুক্ত ছিল না, বরং একের বিলোপ ও অপরের উদ্ভবের মধ্যে প্রায় ৬০০ বছরের ব্যবধান পরিলক্ষিত হয়। বর্তমান ইকুয়েডরের গুয়াইয়াস প্রদেশের সান্তা এলেনা উপদ্বীপের ভালদিভিয়া শহরের কাছে নব্যপ্রস্তরযুগীয় এই সংস্কৃতির কেন্দ্রগুলি প্রথম আবিস্কৃত হয়েছিল বলে তার এই নাম। খ্রিস্টপূর্ব ৩৫০০ - ১৮০০ অব্দের মধ্যে ইকুয়েডরের পশ্চিম উপকূল বরাবর এই সংস্কৃতির বিকাশ ঘটে। সেই হিসেবে এই সংস্কৃতি ছিল দক্ষিণে বিকশিত ও উন্নত কারাল সভ্যতারই সমসাময়িক। তবে কারাল সভ্যতার মতো এখানে কোনও বৃহৎ শহর গড়ে ওঠা বা জটিল প্রশাসনিক কর্মকাণ্ডের তেমন নিদর্শন পাওয়া যায় না। গুয়াইয়াস, লস রিওস, মানাবি এবং এল ওরো প্রভৃতি প্রদেশে লা সেন্তিনেলা, লা লোরা, পুয়েব্লো নুয়েভো, সান ইসিদ্রো, সান পাবলো, প্রভৃতি স্থানে এই সভ্যতার প্রায় ১৫০টি কেন্দ্র খুঁজে পাওয়া গেছে।Raymond, J. Scott: "Ceremonialism in the Earrly Formative of Ecuador". Senri Ethnological Studies. 37, 1993. পৃঃ - ২৫ – ৪৩।  ইকুয়েডরীয় প্রত্নতত্ত্ববিদ এমিলিও এস্ত্রাদা ১৯৫৬ সালে প্রথম এই সংস্কৃতির নিদর্শন আবিষ্কার করেন। এরা মৃৎপাত্র তৈরি করতে জানতো; এদের তৈরি মৃৎপাত্রগুলিতে প্রথমদিকে সুক্ষতার যথেষ্ট অভাব পরিলক্ষিত হলেও ক্রমে ক্রমে এরা এতে খুবই দক্ষ হয়ে ওঠে। পরবর্তী সময়ে তৈরি এদের রঙীন, পালিশযুক্ত ও সুক্ষ কারুকার্যতে পরিপূর্ণ পাত্রগুলি তার সাক্ষ বহন করে। এদের জীবনযাত্রার মূল ভিত্তি ছিল কৃষি ও মৎসশিকার। মেইজ, কাসাভা, বিনস, স্কোয়াশ, তুলো, প্রভৃতি ছিল তাদের প্রধান ফসল। সমুদ্র উপকূল, খাঁড়ি ও নদী থেকে তারা মাছও ধরতো। তুলো থেকে তারা কাপড় তৈরি করতো।  ভালদিভিয়ার মানুষের থাকার জায়গারও একটি অদ্ভুত বৈশিষ্ট্য আছে। কোনও একটি জায়গাকে কেন্দ্র করে সাধারণত বৃত্তাকারে বা উপবৃত্তাকারে বাড়িগুলিকে সাজিয়ে তাদের বসতিগুলি গড়ে উঠেছিল। এখনও পর্যন্ত আবিষ্কৃত সবচেয়ে বড় ভালদিভীয় বসতিটি প্রায় ১০ হেক্টর জমির উপর গড়ে উঠেছিল। সেখানে যতদূর সম্ভব প্রায় ৩০০ মানুষ বসবাস করতো। তাদের বাড়িগুলিও ছিল বৃত্তাকার, উপবৃত্তাকার বা কিছুটা U-আকৃতির। এদের তৈরি ভেনাস মূর্তিগুলিও বিশেষভাবে বিখ্যাত। আরও উল্লেখ্য, এই মূর্তিগুলি প্রতিটিই আলাদা আলাদা ব্যক্তির - কোনও দেবীমূর্তি নয়। মূর্তিগুলি সাধারণত মাটি দিয়েই তৈরি হত।   তথ্যসূত্র   বিষয়শ্রেণী:ইতিহাস বিষয়শ্রেণী:প্রাচীন সভ্যতা বিষয়শ্রেণী:দক্ষিণ আমেরিকা বিষয়শ্রেণী:ইকুয়েডরের ইতিহাস
পৌণ্ড্রভূক্তির পুন্ড্রনগর ছিল বাংলা সহ পূর্বভারতের একটি গুরুত্বপূর্ণ শহর, যা বর্তমানে বাংলাদেশের বগুড়ায় অবস্থিত মহাস্থানের বর্তমান স্থান দ্বারা চিহ্নিত করা হয়েছে। এটি খ্রিস্টপূর্ব তৃতীয় শতাব্দী থেকে খ্রিস্টীয় ১২ পর্যন্ত একটি প্রাণবন্ত প্রশাসনিক, ধর্মীয় ও সাংস্কৃতিক কেন্দ্র ছিল যা মৌর্য সাম্রাজ্যের সময় থেকে সেন রাজবংশের সময় পর্যন্ত। প্রত্নতাত্ত্বিক ধ্বংসাবশেষ এবং সাহিত্যের বর্ণনা সত্যিই একটি পরিকল্পিত ও মহৎ শহরের কথা বলে। খ্রিস্টপূর্ব তৃতীয় শতকে উৎকীর্ণ বঙ্গদেশের সর্বপ্রাচীন শিলালিপি অর্থাৎ মৌর্যযুগীয় বঙ্গের মহাস্থানগড় ব্রাহ্মী লিপিতে বাঙালি জাতির প্রাচীন উল্লেখ পাওয়া যায়। এই লিপিতে প্রাচীন পুণ্ড্রনগরীর অধিবাসীদের "সংবঙ্গীয়" জাতিরূপে চিহ্নিত করা হয়েছে এবং পুণ্ড্রনগরে নিযুক্ত মৌর্য সাম্রাজ্যের মহামাত্রকে বিভিন্ন প্রাকৃতিক দূর্যোগ মোকাবেলায় সংবঙ্গীয়দের জন্য প্রয়োজনীয় খাদ্যশস্যের ব্যবস্থা গ্রহণের কথা বলা হয়েছে। এছাড়াও এই শহরের দেয়াল, বিস্তৃত গেট, প্রাসাদ, সাধারণ বাসস্থান, সমাবেশ হল, মন্দির, বিহার, দোকান, পুকুর এবং এমনকি শহরতলির মন্দির ও বিহারগুলি শহরের বৈশিষ্ট্যযুক্ত। চীনা তীর্থযাত্রী জুয়ানজাং (হিউয়েন সাং) খ্রিস্টীয় ৭ম শতাব্দীতে পরিদর্শন করেন, বিশেষ করে পুকুর, বাগান, ফুল ও আনন্দ উদ্যানের কথা তিনি উল্লেখ করেছেন।  পুন্ড্রবর্ধন ভুক্তির অন্তর্গত পুণ্ড্রনগর হিন্দু ও বৌদ্ধ উভয়-ই আদি ঐতিহাসিক সাম্রাজ্যের একটি অংশ ছিল বলে ধারণা দেয়। মুসলিম আমলে স্থানটিতে তাদের ঐতিহ্যের মতো নতুন জায়গার সন্ধানে স্থানটি ত্যাগ করা হয়নি। স্থানটির ভৌত বৈশিষ্ট্য এবং কৌশলগত গুরুত্ব অবশ্যই নির্বাচন প্রক্রিয়ায় উচ্চতর অগ্রাধিকার ছিল। কিন্তু হিন্দু-বৌদ্ধ আমলের বন্দোবস্তের ধরন যে একই প্রাচীরের মধ্যে তাদের নিজস্ব বসতি স্থাপনে কোনভাবেই বাধা সৃষ্টি করেনি তা প্রমাণ করে যে, অন্তত স্থাপত্য ও জীবনযাত্রার ক্ষেত্রে এমন একটি রূপ ও কৌশলের ধারাবাহিকতা ছিল যা উদার ও ধর্মনিরপেক্ষ উভয় বাঙালিদের মধ্যে কখনও শেষ হয়নি।  তথ্যসূত্র  বিষয়শ্রেণী:বাংলাদেশের প্রত্নতাত্ত্বিক স্থান বিষয়শ্রেণী:বাংলাদেশে বৌদ্ধধর্ম বিষয়শ্রেণী:বাংলাদেশের প্রাক্তন জনবহুল স্থান
থাম্ব|২০১৫ সালে হাউলেট বেঞ্জামিন জন হাউলেট  (জন্ম ২১ আগস্ট ১৯৮৬) একজন ইংরেজ কনজারভেটিভ পার্টির রাজনীতিবিদ। তিনি ২০১৫ এবং ২০১৭ সালের সাধারণ নির্বাচনের মধ্যে বাথের সংসদ সদস্য (এমপি) ছিলেন।  বেন হাউলেট ১৯৮৬ সালের ২১ আগস্ট জন্মগ্রহণ করেন। তিনি এসেক্সের ম্যানিংট্রি হাই স্কুলে শিক্ষিত হন, তারপর ডারহাম বিশ্ববিদ্যালয়ে ইতিহাস ও রাজনীতি অধ্যয়ন করেন এবং কেমব্রিজ বিশ্ববিদ্যালয়ে অর্থনৈতিক ইতিহাসে মাস্টার্স করেন। তিনি ২০০৭ সালে ডারহাম ইউনিভার্সিটি কনজারভেটিভ অ্যাসোসিয়েশনের সভাপতি হিসেবে দায়িত্ব পালন করেন। তিনি হার্উইচের উপকণ্ঠে অবস্থিত লিটল ওকলিতে থাকতেন।  হাউলেট ২০০৮ থেকে ২০১৫ সাল পর্যন্ত একজন নিয়োগ পরামর্শক হিসেবে কাজ করেছেন, পরবর্তীতে স্বাস্থ্যসেবা খাতে নন-মেডিকেল পদে বিশেষীকরণ করেছেন।"Ben Howlett – Senior Consultant". Finegreen associates. Archived from the original on 28 March 2013.  হাউলেট সমকামী এবং সমকামী বিবাহের প্রবক্তা। তিনি একজন খ্রিস্টান।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংরেজ গে রাজনীতিবিদ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৮৬-এ জন্ম বিষয়শ্রেণী:এসেক্সের কাউন্সিলর
থাম্ব|২০২২ সালের মে মাসে উৎসব উদযাপনের সময় কালাশা মেয়েরা চিলাম জোশি উৎসব (চিলিম জোশি হিসেবেও লেখা হয়) হলো একটি উৎসব। এটি কালাশ জনগণের দ্বারা পালিত হয়, যারা পাকিস্তানের খাইবার পাখতুনখোয়া প্রদেশের কালাশা উপত্যকায় বসবাস করে। এটি কালাশ সম্প্রদায়ে বসন্তের শুরু চিহ্নিত করে এবং প্রতি বছর ১৩ মে থেকে ১৬ মে পর্যন্ত উদযাপিত হয়।   কার্যক্রম  তিন থেকে চার দিনব্যাপী এই উৎসব মে মাসের মাঝামাঝি সময়ে অনুষ্ঠিত হয়। এটি আধ্যাত্মিক এবং সামাজিক উভয় উদ্দেশ্য সাধন করে। কালাশ জনগণ তাদের পশুপাখির মঙ্গল কামনা করে, তাদের দেবতা গোশিদাইকে প্রার্থনা করে। উৎসবটি সম্ভাব্য বাচ্চা বা জীবনসঙ্গী খোঁজার জন্যও সহায়ক এবং এর সমাপ্তিতে সফল ব্যক্তিরা তাদের প্রাপ্ত সঙ্গী সম্পর্কিত ঘোষণা করে। উৎসবের অপরিহার্য কার্যক্রম হলো গান এবং নাচ। সেখানে মহিলারা ঐতিহ্যবাহীভাবে নতুন কাপড় পরেন এবং সমগ্র সম্প্রদায় বসন্ত ঋতুকে স্বাগত জানাতে নৃত্য করে।  যদিও উৎসবটি তিনটি কালাশা উপত্যকায় অনুষ্ঠিত হয়, বুমবুরেত উপত্যকায় সবচেয়ে বেশি দর্শনার্থী আসে কারণ এটি আরও সহজলভ্য। সময়ের সাথে সাথে, উৎসবটি কালাশা সংস্কৃতির পরিবর্তনের সঙ্গে সঙ্গতিপূর্ণভাবে বিকশিত হয়েছে এবং সাংস্কৃতিক গবেষণাগুলোর মাধ্যমে প্রতিফলিত হয়েছে। এটি সম্প্রদায়ের জন্য একটি মঞ্চ হয়ে উঠেছে। সেখানে তারা তাদের সংস্কৃতিকে বৃহত্তর দর্শকের কাছে প্রদর্শন করে এবং পর্যটকদের আকৃষ্ট করে তাদের অর্থনীতিতে অবদান রাখে।   তথ্যসূত্র    বহির্সংযোগ    কলশ চিলম যোশী উৎসব-হুঞ্জা গাইড পাকিস্তান  চিলম যোশী উৎসব-চিত্রাল    বিষয়শ্রেণী:লোক উৎসব বিষয়শ্রেণী:পাকিস্তানের উৎসব
ঐশ্বর্য প্রতাপ সিং তোমার (জন্ম ৩রা ফেব্রুয়ারি, ২০০১) একজন ভারতীয় ক্রীড়া শুটার। তিনি ২০১৯ এশিয়ান শ্যুটিং চ্যাম্পিয়নশিপে ৫০ মিটার রাইফেল থ্রি পজিশনের বিভাগে ব্রোঞ্জ মেডেল জিতেছিলেন এবং ২০২০ গ্রীষ্মকালীন অলিম্পিকে ভারতের পক্ষে কোটা স্থান অর্জন করেছিলেন।   প্রাথমিক জীবন  ২০০১ সালের ৩রা ফেব্রুয়ারি মধ্য প্রদেশের খারগোন জেলা রতনপুর গ্রামে তিন সন্তানের মধ্যে সবচেয়ে ছোট হিসাবে এক কৃষক পরিবারে জন্মগ্রহণ করেছিলেন ঐশ্বর্য। তিনি প্রায়শই বাবা বীর বাহাদুরের সাথে শিকার করতে যেতেন এবং বন্দুককে ভালোবেসে ফেলেন। পরে তার সম্পর্কিত ভাই নবদীপ সিং রাঠোরের কাছ থেকে শুটিংয়ের ব্যাপারে জেনেছিলেন। ২০১২ সালে ভোপালের মধ্য প্রদেশ শুটিং একাডেমিতে তোমার প্রশিক্ষণ নেওয়া শুরু করেছিলেন।   ক্যারিয়ার  ২০১৯ এশিয়ান এয়ারগান চ্যাম্পিয়নশিপে জুনিয়র ১০ মিটার এয়ার রাইফেল বিভাগে ব্রোঞ্জ পদক জিতেছিলেন ঐশ্বর্য। সুহলে অনুষ্ঠিত ২০১৯ আইএসএসএফ জুনিয়র বিশ্বকাপে, ৪০৯.৩ স্কোর নিয়ে ৫০ মিটার রাইফেল -থ্রি পোজিসন্সে জুনিয়র বিশ্ব রেকর্ড গড়েন এবং স্বর্ণপদক জেতেন।  ঐশ্বর্য দোহায় ২০১৯ এশিয়ান শ্যুটিং চ্যাম্পিয়নশিপে ৫০ মিটার রাইফেল থ্রি পজিশনে ব্রোঞ্জ পদক জিতেছিলেন চূড়ান্তপর্বে ৪৪৯.১ স্কোর করে। তিনি এর মাধ্যমে ২০২০ গ্রীষ্মকালীন অলিম্পিকের জন্যে ভারতের দ্বিতীয় কোটা অর্জন করেছিলেন। চৈন সিং ও পারুল কুমারের সাথে তিনি দলগত বিভাগে ব্রোঞ্জ জিতেছিলেন।   পুরস্কার ও সম্মাননা    ২০১৯: জাতীয় ক্রীড়া দিবস উপলক্ষে মধ্যপ্রদেশ সরকার কর্তৃক একলব্য পুরস্কার (রাজ্য সরকার জুনিয়র অ্যাথলিটদের দেওয়া সর্বোচ্চ ক্রীড়া সম্মান)   তথ্যসূত্র   বিষয়শ্রেণী:ভারতীয় পুরুষ ক্রীড়া শুটার বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অলিম্পিক শুটার বিষয়শ্রেণী:২০২০ গ্রীষ্মকালীন অলিম্পিকের শুটার বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী
মো. আবদুল মতিন (জন্ম: অজানা - মৃত্যু: ২০০৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  মো. আবদুল মতিনের জন্ম মৌলভীবাজার জেলার সদর উপজেলার রসুলপুর গ্রামে। তার বাবার নাম মো. আলফু মিয়া এবং মায়ের নাম সখিনা খাতুন। তার স্ত্রীর নাম আর্জুমান্দআরা চৌধুরী। তার দুই ছেলে, দুই মেয়ে।    কর্মজীবন  ১৯৭১ সালে পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে কর্মরত ছিলেন মো. আবদুল মতিন । তিনি কোম্পানি কমান্ডার ছিলেন। মুক্তিযুদ্ধ শুরু হলে তিনি যোগ দেন যুদ্ধে। প্রতিরোধযুদ্ধ শেষে ভারতে ২ নম্বর সেক্টরে স্টাফ অফিসার হিসেবে কাজ করেন।   মুক্তিযুদ্ধে ভূমিকা  ১৯৭১ সালের এপ্রিল মাসের মাঝামাঝি প্রতিরোধযুদ্ধকালে চট্টগ্রাম জেলার অন্তর্গত চট্টগ্রাম-ঢাকা রেলপথে সীতাকুণ্ডের পর মাস্তাননগর যুদ্ধ হয়। এ যুদ্ধের জন্য মো. আবদুল মতিনকে পাঠানো হয় ঢাকা-চট্টগ্রাম রেল-সড়ক বন্ধ করে দেওয়ার জন্য। তিনি প্রথমে প্রতিরক্ষা অবস্থান নেন কুমিল্লা আর ফৌজদারহাট ক্যাডেট কলেজের মাঝামাঝি জায়গায়। এখানে তিনি জিয়াউর রহমানকে (বীর উত্তম)সাহায্যার্থে পাঠানো হয়। সেখানে কী করতে হবে সে বিষয়ে বিস্তারিত বুঝিয়ে দেন খালেদ মোশাররফ (বীর উত্তম)।  প্রথম ডিফেন্স চারদিন ধরে রাখতে পেরেছিলেন মুক্তিযোদ্ধারা। তারপর পিছিয়ে সীতাকুণ্ডে পরবর্তী ডিফেন্স নেন তারা। সীতাকুণ্ডে সপ্তাহখানেক থাকার পর মাস্তাননগরে ডিফেন্স নেন মুক্তিযোদ্ধারা। সেখানে সাত দিন ছিলেন মুক্তিযোদ্ধারা। শেষ দিন সূর্য ওঠার আগে খুব ভোরবেলায় গোলাগুলির শব্দ পেয়ে নজরুল ইসলামকে নিয়ে মেশিনগান পোস্টে যান আবদুল মতিন।  সেখানে যাওয়ার পর গোলাগুলির প্রচণ্ডতা বেড়ে যায়। সারা দিন চলার পর সন্ধ্যার দিকে দেখা গেল পেছনেও গোলাগুলি হচ্ছে। ডান এবং বাম দিক থেকেও মুক্তিযোদ্ধাদের অবস্থানে পাকিস্তানি সেনারা এসে গেছে। সে সময়ে মুক্তিযোদ্ধা দলের মেশিনগান পোস্টর প্রধান ছিলেন আবু শামার। তিনি এক সময়ে এসে আবদুল মতিনকে একটি অস্ত্র দেন যাতে ধরা পড়লে তিনি আত্মহত্যা করতে পারি। এ যুদ্ধে সাহসিকতার পরিচয় দেন আবদুল মতিন।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:২০০৯-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মৌলভীবাজার জেলার ব্যক্তি
থাম্ব|ওশেনোস নদীর টাইটান দেবতা গ্রিক পুরাণে অকেয়ানোস (প্রাচীন গ্রিক ভাষায়: Ὠκεανός অকেআনোস্‌) ছিলেন বারোজন তিতানদের একজন। তিনি ছিলেন সমস্ত সামুদ্রিক জলভাগের আদি দেবতা (তিতানদের পরাজয়ের পর পোসাইডন সমুদ্রের দেবতা হন)। অকেয়ানোসের সাথে তার বোন তেথুসের বিয়ে হয় এবং তেথুসের গর্ভে তার ঔরসে ৩০০০ অকেয়ানিদের জন্ম হয়। এছাড়া ওসিয়ানাস ও টেথিসের মিলনে নদী-দেবতাদেরও জন্ম হয়। প্রাচীনকালের গ্রিক ভাস-পেইন্টিং এ তাকে ষাঁড়ের মত শিংওয়ালা ও পায়ের বদলে মাছের লেজ বিশিষ্ট একজন সমুদ্র-দেবতা হিসাবে দেখানো হয়েছে।  বিষয়শ্রেণী:গ্রিক পুরাণের চরিত্র
বাদুড়গাছা নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৯ কিলোমিটার, গড় প্রস্থ ৩২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাদুড়গাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৯।  প্রবাহ বাদুড়গাছা নদীটি খুলনা জেলার পাইকগাছা উপজেলার দেলুটি ইউনিয়ন এলাকায় প্রবহমান ঝপঝপিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে শিবসা নদীতে নিপতিত হয়েছে। নদীটির উজানের ও ভাটির দিকের প্রশস্ততা প্রায় স্মান। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চলে প্রবাহিত হওয়ায় নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:খুলনা জেলার নদী বিষয়শ্রেণী:পাইকগাছা উপজেলা বিষয়শ্রেণী:দাকোপ উপজেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। বড়ুয়ার যুক্তি মেনে নিয়ে কিছু তথ্য যুক্ত করে মানোন্নয়ন করে রেখে দেওয়া হলো। নিজের প্রস্তাবনা তুলে নিলাম। (অ-প্রশাসক কর্তৃক বন্ধকরণ) Deloar Akram (আলাপ • অবদান • লগ) ০৬:০১, ৯ জুলাই ২০২৩ (ইউটিসি) কুমিরা আবাসিক উচ্চ বিদ্যালয়   – (অপসারণের প্রস্তাবনা দেখুনলগ দেখুন) () অল্প শিক্ষার্থীর প্রতিষ্ঠান, কোন তাৎপর্য বর্ণনা নেই। অনেকটাই ফাকা নিবন্ধ, তেমন কোন তথ্য নেই। মাধ্যমিক প্রতিষ্ঠান হওয়ায় স্বয়ংক্রিয় উল্লেখযোগ্য নয়। নিবন্ধটি অপসারণযোগ্য। Deloar Akram (আলাপ • অবদান • লগ) ০৩:৫৮, ২৭ জুন ২০২৩ (ইউটিসি)   নিবন্ধের তথ্য অনুযায়ী প্রতিষ্ঠানটি যথেষ্ট প্রাচীন এবং শিক্ষার্থী সংখ্যা ১১৭৬। সেক্ষেত্রে নিবন্ধটির উল্লেখযোগ্যতা পেতে পারে। তবে মান উন্নয়ন করা না হলে অপসারণ করা হোক। অর্ঘ্য বড়ুয়া (আলাপ) ০৯:০২, ২ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।